Software bundles/ca

La instal·lació manual de MediaWiki pot ser feixuga i lenta, especialment per als usuaris que no tenen gaire habilitat tècnica. Alguns usuaris troben més fàcil iniciar-se en MediaWiki mitjançant un lot de programes. Aquests lots de programes inclouen una combinació de sistema operatiu, paquet AMP, programa MediaWiki, extensions i plantilles.

Atenció: Els paquets de tercers sovint introdueixen canvis inesperats o potencialment perjudicials que imposen el Filesystem Hierarchy Standard (FHS) o altres requisits específics d'un proveïdor. Aquests pedaços no estan revisats pels desenvolupadors de MediaWiki i tendeixen a espatllar el wiki de diverses maneres molt subtils (o no tant). A més, com que els paquets poden contenir versions més antigues de MediaWiki, heu de llegir atentament la informació sobre la compatibilitat, sobretot la de les extensions. L'equip de desenvolupament de MediaWiki us recomana que us dirigiu al distribuïdor del vostre sistema operatiu i a les comunitats i empreses que mantenen aquests paquets si voleu assistència instal·lant, configurant o utilitzant aquests lots de programes.

Instal·lació automàtica
Els llocs web següents ofereixen un servei gratuït que permet instal·lar, configurar i mantenir MediaWiki mitjançant la informació d'FTP d'un lloc web. Per augmentar-ne la seguretat, cal crear un compte d'FTP i una base de dades MySQL/MariaDB exclusius per a aquest servei.


 * Installatron.com
 * Softaculous.com

Fonts: Solucions de programari

Aparells de programari de MediaWiki
Un aparell de programari (software appliance) de MediaWiki és una combinació de MediaWiki i un paquet AMP preintegrada en un JeOS (just-enough operating system, sistema operatiu mínimament suficient). Permet als usuaris saltar-se del tot la instal·lació manual de MediaWiki i les seves dependències desplegant un sistema autosuficient i llest per utilitzar que requereix poca configuració o gens, especialment en combinació amb programari de màquina virtual com ara VirtualBox o VMware.

MediaWiki-Vagrant és un conjunt de programes de configuració per a Vagrant que automatitzen la creació i actualització d'una màquina virtual que executa MediaWiki i les extensions i serveis que hi afegiu. Això és ideal per als desenvolupadors de MediaWiki.

Hi ha diversos aparells de programari de MediaWiki de tercers. Són lots LAMP (Linux+AMP) que contenen un servidor MediaWiki:


 * Cloudron: Podeu instal·lar l'aplicació MediaWiki en un domini personalitzat dins d'un servidor intel·ligent de Cloudron (codi font).
 * TurnKey MediaWiki: Basat en Debian, inclou una col·lecció preintegrada d'extensions populars.
 * rPath MediaWiki: Basat en rPath Linux, no inclou extensions.
 * Webuzo MediaWiki: Basat en CentOS Linux, s'executa a VMware. NOTA: Requereix comprar una llicència Premium Webuzo.
 * Bitnami: Una imatge de Linux per a màquina virtual amb MediaWiki Stack. No inclou extensions i requereix VMWare o VirtualBox. Vegeu MediaWiki with BitNami per a una guia pas a pas amb captures de pantalla.

MediaWiki pre-integrat amb paquets AMP
AMP vol dir una combinació de Apache, MySQL/MariaDB i Perl/PHP/Python.

Paquets AMP que contenen un servidor MediaWiki però que requereixen un sistema operatiu:
 * Bitnami MediaWiki Stack. Disponible per a Windows, GNU/Linux i OS X. Vegeu Installing MediaWiki with BitNami per a una guia pas a pas amb captures de pantalla.
 * AMPPS MediaWiki. Disponible per a Windows i OS X.
 * Mediawiki4Intranet:
 * Disponible per a GNU/Linux com a lot de MediaWiki - conté un MediaWiki sense modificar, amb extensions i pedaços. No conté eines i convertidors de tercers, perquè la majoria dels usuaris de GNU/Linux ja els instal·len pel seu compte amb 'apt-get'.
 * Disponible per a Windows com a lot independent - conté XAMPP i totes les eines i convertidors de mitjans de tercers que calen (fins i tot LaTeX).
 * paquet de MediaWiki per a Debian - instal·la Apache, MariaDB/MySQL i PHP per defecte, i us permet personalitzar-lo si voleu.

Paquets d'extensions
Són paquets de diverses extensions de MediaWiki que requereixen MediaWiki, AMP i un sistema operatiu. Alguns exemples:
 * Semantic Bundle (centrat en les dades estructurades)
 * MediaWiki Language Extension Bundle (centrat en el multilingüisme)

Solucions d'empresa de MediaWiki
Són distribucions de MediaWiki personalitzades i preempaquetades per a ús d'empreses.

Paquets AMP sense MediaWiki
També hi ha disponibles paquets AMP que no contenen MediaWiki. Si escolliu aquest mètode, heu d'instal·lar MediaWiki i les extensions per una altra banda. Segons el sistema operatiu que empreu, voldreu un LAMP (per a GNU/Linux), un WAMP (per a Windows), un SAMP (per a Solaris) o un FAMP (per a FreeBSD).

XAMPP és un paquet AMP que ha funcionat prou bé. Vegeu Manual:Installing MediaWiki on XAMPP. La versió actual de XAMPP utilitza PHP 5.4.27.

BitNami LAMPStack és un altre paquet AMP. Per a descarregar-lo i llegir un tutorial pas a pas, vegeu MediaWiki with BitNami.

Uniform Server és un altre paquet WAMP. Vegeu Manual:Installation on Uniform Server (Windows).

Enllaços externs

 * WikiProject Transwiki - Projecte que pretén produir un "paquet" de plantilles i un "paquet" de MediaWiki que contingui els fitxers CSS i JS més comuns, etc.